Laodikea

For havnebyen i Syria, se Lattakia
miniatyr|Laodikeia (lengst i sørøst) på et kart overÅpenbaringsbokens syv menigheter
Laodikea ved Lykos (gresk: Λαοδίκεια πρὸς τῷ Λύκῶ; latin: Laodicea ad Lycum; osmantyrkisk: Lâdik'') var en by i Frygia i Lilleasia, ved Lykos, en bielv til Maiandros. Gjennom den fruktbare Lykosdalen førte en av Asias handelsveier. Byen lå nær Hierapolis og Kolossai. På Johannes fra Patmos' tid var Laodikea blitt hovedstaden i den romerske provinsen Frygia.

Historie
Byen ble grunnlagt på 200-tallet f.Kr. av den seleukidiske konge Antiochos II, som navngav den etter sin hustru Laodike. Omkring 190 f.Kr. ble byen erobret av kong Eumenes II av Pergamon, og år 133 f.Kr. kom den i romersk eie. I den romerske keisertiden var den en meget rik handelsby, selv om den i 88 f.Kr. ble erobret av Mithridates den store og flere ganger ble ødelagt av jordskjelv. I særdeleshet var den berømt for den fine ull som områdets får gav, og for sin ullindustri med kapper og tepper. 

Byen var et ledende banksenter, der Cicero vekslet inn tratter i år 51 f.Kr., og som sikkert finansierte gjenoppbyggingen etter det store jordskjelvet i år 60 e.Kr. Laodikea avslo hjelp fra senatorenes jordskjelvfond, noe det muligens refereres til i Johannes Åpenbaring.Ronald Brownrigg: Hvem er hvem i Det Nye Testamentet - Hver eneste person i Det Nye Testamentet, Kolibri, Oslo 1995 (oversatt fra engelsk), ISBN 82-90478-55-0,  s. 160 

På Jesu tid var den også kjent for sin legemiddeltilvirkning og sin medisinske utdannelse; her ble det drevet pionervirksomhet for bruken av kollyrium som øyesalve. Der det i Joh.Åp. heter «du er lunken, derfor vil jeg utspy deg av min munn»Joh.Åp. 3,16 er det en billedbruk som assosierer til de egenskapene det varme, kullsyreholdige vannet fra brønnene i Hierapolis hadde som brekkmiddel.Ronald Brownrigg: Hvem er hvem i Det Nye Testamentet - Hver eneste person i Det Nye Testamentet, Kolibri, Oslo 1995 (oversatt fra engelsk), ISBN 82-90478-55-0,  s. 160

Den laodikenske Zeus ble dyrket viden omkring byen, og stod høyt i anseende.

 Laodikea i bibelen 
Kristendommen fikk tidlig følgere i Laodikeia, og i Kolosserbrevet uttrykte Paulus bekymring for byens kristne kirkemenighet, og sendte hilsninger til dem (Kol. 2, 1–2 og 4,13–16): Jeg vil at dere skal vite hvor hardt jeg kjemper for dere og for dem i Laodikea, og for alle de andre som ikke har møtt meg ansikt til ansikt.  Jeg ønsker at de skal få nytt mot i hjertet, bli knyttet sammen i kjærlighet og få hele rikdommen av overbevisning og innsikt, så de kan fatte Guds mysterium, som er Kristus.

(---)

Jeg kan være vitne på at (Epafras) strever og arbeider for dere og for dem som er i Laodikea og Hierapolis. Lukas, vår kjære lege, hilser dere, Demas også. Hils våre søsken i Laodikea, og Nymfa og menigheten som samles i hennes hus. Når dette brevet er lest opp hos dere, så sørg for at det også blir lest opp i menigheten i Laodikea, og at brevet fra Laodikea også blir lest opp hos dere. Si til Arkippos: Se til at du fullfører den tjenesten du har fått for Herren.Laodikeia er en av de syv kirker i Åpenbaringsboken: ifølge Åp. 3,14–22 hadde forsamlingen i Laodikea som følge av sin rikdom blitt lunken i sin kristendom og blitt verdsliggjort.

Et kirkemøte ble avholdt i Laodikea cirka 363-364.

Laodikea var fortsatt en rik by under de bysantinske keiserne, men i 1402 – under krigen mot osmanene – ble den ødelagt av tyrkerne.

Ruinby
Byen er nå en samling ruiner fra romertiden og senere, blant annet et amfiteater, et gymnasium og en akvedukt. Ruinene ligger i den tyrkiske provinsen Denizli, nær byen Eskihisar.

 Referanser 

Kategori:Frygia
Kategori:Johannes’ åpenbaring
Kategori:Denizli (provins)
Kategori:Byer i Tyrkia
Kategori:Kolosserbrevet